Harry Potter en català -> Fanfictions -> Julie Potter - Capítol 8: Comencen els assajos\nJulie Potter - Capítol 8: Comencen els assajos\nEnviat el dia 08/05/2008 a les 22:25:45\nÚltima modificació 08/05/2008 a les 22:25:45\nCapítol 8: Comencen els assajos\nAl següent capítol ja apareixeran els alumnes nous, i si voleu entrar i no em dieu el vostre NOM REAL i l'escola a la que voleu anar... us quedareu sense anar-hi.\n-... la Marta 2 i la Marta 3!\n-Ei, felicitats! Veig que us han agafat encara que us haguéssiu enfadat!\n-Aiii!!! Només en queda un!!!\n-Ronald Weasley, qui va dir que no passariem?\n-I nosaltres et vam dir que el que no passaria series tu.\n-I qui tenia raó?\n-Vosaltres, es clar, com sempre, sempre teniu la raó. D'altra banda, Harry, em sap greu, només queda un lloc. Ho sento.\nEn Harry es va quedar amb cara de flipat.\n-Bé, bé... ara toca dir la última persona, que cal dir que no hem dubtat gens en fer-la entrar al cor... i aquesta persona és...\n-Aaai!!! Qui serà?\n-Segur que jo, qui, sinó, podria que l'agafessin com el que canta més bé, indubtablement?\n-Julie!!! Ets la millor!\n-Segur que vas cantar súper bé, ostres, m'agradaria sentir-te cantar...\n-Alumnes, si us plau! També els vull advertir una cosa: els alumnes nous del cor tindran dret a saltar-se totes les classes que coincideixin amb els assajos, ja que en faran dos per dia perquè d'aquí una setmana venen els alumnes de les altres escoles, i estaria bé que Hogwarts quedés com ha de quedar l'amfitrió... al cap de dues setmanes de que hagin vingut els de Catalunya, Itàlia i Alemanya, que es passaran aquí tot just una setmana, aniran a Itàlia, al cap de dues setmanes, a Alemanya, i al cap de dues setmanes, a Catalunya. Ara direm els de segon.\n-Viscaaaaaaa!!!!! Hem passat! Diria que aquí una persona anava molt equivocada... eh, Ron!\n-Què? Què dius? -va dir en Ron emmurriat.\n-Així que ens han agafat a cinc! Gryffindor és el millor indiscutiblement!\n-I també ens podrem saltar classes! Haver entrat és genial!!!\n-Ehem... els nous alumnes, a la dreta, els antics, a l'esquerra.\nLa Cindy i una noia de Ravenclaw es van quedar a l'esquerra, i els altres deu se'n van anar a la dreta. Aquell dia s'estaven saltant la classe de pocions i només assajaven els de primer. Era la primera hora del matí. A segona assajarien els de segon, i així successivament, i a la tarda ho farien per grups: el primer era primer i segon, el segon era tercer i quart i l'últim era cinquè, sisè i setè.\n-Els distribuirem per veus.\n-Perdoni... - va interrompre la Pansy Parkinson- què són veus?\n-Que què són veus? Que què són veus? Que no ha cantat mai, vostè, senyoreta Parkinson?\n-Bé, hi ha algun alumne aquí que tingui una mica de coneixement i ens pugui explicar què són veus? Dels nous, si pot ser.\nLes Martes, la Julie, el Neville i la Hannah Abbot van aixecar la mà.\n-Només vostès? Bé, doncs... senyor Longbottom...\n-En un cor, els alumnes es distribueixen segons la veu: la més aguda és la primera, després ve la segona, etc. Es poden fer cançons a diferents veus: a una, dues, tres...\n-Molt bé, senyor Longbottom! Deu punts per Gryffindor! Així, els ha quedat clar?\n-Bé, doncs això. Ara els distribuirem per la cançó que hem d'aprendre, a dues veus. La primera: Cindy, siusplau, vés al teu lloc. Julie Potter, al seu costat. Les dues Martes, també. La senyoreta Abbot i el senyor Longbottom també s'hi posaran. I els que queden, senyoreta Patil, senyor Boot, senyor Thomas, senyoreta Parkinson i senyor Malfoy, a l'altre costat. Kelsie, posa't amb ells.\n>> Primer de tot, vull que els quedi clara una cosa, a partir d'aquest moment, començaré a tractar-vos de tu, i us diré pel nom. Aquí hi ha d'haver disciplina, si han volgut venir aquí, serà per alguna cosa. I ara començarem a aprendre la cançó. Cal dir, també, que farem cançons on necessitarem quatre solistes. I n'agafarem alguns de vosaltres.\n-Aaaaah! M'estava agafant claustrofòbia!\n-Calla d'una vegada, Malfoy, que si estàs aquí és perquè vols - aquesta era la Marta 2.\n-Ah, sí? I no em direu que a vosaltres us ha agradat.\n-Doncs sí, què passa, eh? Sempre és millor que fer classe de Pocions- ara la Marta 3.\n-Sí, es clar, sempre és millor que fer classe de pocions... bajanades. La classe de pocions és mil vegades millor que aquesta classe del cor.\n-Ai, Malfoy, deies alguna cosa?\n-Bah- va dir el Malfoy i se'n va anar.\n-Què ens toca, ara? - en Neville.\n-Transfiguració, amb Hufflepuff. Cindy, Hannah, veniu? - va dir la Julie.\nQuan van arribar a Transfiguració, ja hi eren tots els altres alumnes, però la professora Mc Gonagall encara no. La Cindy va anar a seure amb la Hilary, la Hannah amb la Susan Bones, el Neville a una taula buida, en Dean amb en Seamus, la Julie amb l'Hermione i les Martes van agafar uns pupitres lliures.\n-Noies, tenim males notícies.\n-A l'Snape li han vingut ganes de canviar-nos de lloc i els ha triat ell.\n-I com seurem? Què ha maquinat, ja, l'Snape?\n-Teniu les posicions- va dir l'Hermione donant un paper a la Julie.\nLa Marta 2 va fer una ganyota. La Marta 3 i la Julie, en canvi, van fer cara d'alleujades.\n-Quin fàstic. Em toca al costat del Malfoy.\n-I a nosaltres ens toca juntes, no, Julie?\n-Jo no he tingut tanta sort -va dir l'Hermione-. Em toca amb la Pansy Parkinson.\n-I a vosaltres, Harry, Ron? Qui us ha posat al costat, l'Snape?\n-A mi, a en Seamus.\nEn Harry va fer una ganyota i es va girar. En Ron va respondre per ell:\n-Seu al costat de la Millicent Bulstrode.\nA la tarda, quan van assajar amb els de segon, es van trobar que no coneixien a ningú. Els alumnes nous es deien Charles, Jack, Rebecca, Amy, Jane, Louise, Roger, John i Emily, D'alumnes antics només hi havia una noia, la Sally. De Gryffindor hi havia la Sally, el Jack i la Jane. De Hufflepuff, el Roger i la Louise, de Ravenclaw, l'Amy, l'Emily i en John. De Slytherin, el Charles i la Rebecca.\nEn aquell moment, a Itàlia, el cor també estava assajant, i al mig de tots, que ara estaven xerrant i cridant perquè la professora se n'havia anat un moment, hi havia una noia, una noia alta, amb els cabells llargs i negres, i els ulls castanys.\n-Bé, alumnes... qui farà de solista ja està decidit. A la primera cançó, "One small voice", necessitem només un solista. Per a la següent cançó, "Hores d'amor", necessitem tres solistes. One small voice anirà així: primer, el solista cantarà la tornada sol, i quan arriba el tros de "Then you'll feel the music", etc., l'acompanyarem amb uuuuu, com els he ensenyat abans.\nEls alumnes es van aguantar el riure. Semblava que el professor volgués fer el ridícul expressament.\n-Llavors- va prosseguir- quan el solista acabi de cantar, cantarem tots junts la cançó, tal com l'hem assajat. Al final, l'últim "a song", el dirà només el solista, i nosaltres farem: "Teach the world a song", mentre el solista aguanta la nota. D'acord? Farem unes proves amb diferents solistes, per molt que ja estigui decidit. Ara... Julie, et va bé provar-ho?\n-Doncs vinga, comencem - el professor es va posar al piano i es va posar a tocar. Era una música tranquil·la i preciosa, que semblava feta expressament perquè la cantés un àngel. (NA Posaré la cançó seguida, amb "cor" quan comencin a cantar tots i amb "solo" quan canti la Julie sola al final. És una cançó que m'encanta i no vull fer-hi comentaris entremig). Llavors la Julie va començar:\n-One small voice can\nStart with one small voice\n(Cor:) One small voice can\nTeach the world (solo) a song\n(cor) Teach the world a song.\nSi algú l'hagués trencat, hauria semblat el crim més gran del món. Si no heu sentit la cançó és difícil entendre-ho, però ni en Malfoy volia trencar aquell silenci. Però d'alguna manera s'havia de trencar. De cop, al mateix moment, tots van esclatar en aplaudiments (bé, tots menys tres o quatre, no cal recordar-ne els noms).\n-A veure... he dit que ho provariem amb més d'un, però hi ha algú que cregui que ho pot fer millor?\n-Doncs llavors... adjudicat, la Julie farà el solo. Ara necessitarem tres més. Per exemple, provarem... la Marta 2, la Marta 3, i... per exemple... la Hannah. Molt bé. El solo d'aquesta ja els l'he explicat abans, el farem per ordre, tal com ho he dit. Comencem!\nVuit mil set-centes seixanta hores perdudes.\nVuit mil set-centes seixanta hores desperts.\nCom es mesura l'any on estem?\nEn dies, en tardes, en llunes, en olles brutes,\nen bromes, en plors, en quilos, en grams, en...\nTu com mesures quant dura un any?\nProva amb l'amor...\n(Marta 2) Vuit mil set-centes seixanta hores perdudes.\nVuit mil set-centes seixanta coses a fer.\nVuit mil set-centes seixanta hores que es perden.\nTu com mesures el temps que fem veure que passem?\n(Marta 3) En coses que aprens o en cops que has plorat,\nen somnis desfets o en amics que han marxat.\n(Hannah) En dies, en llunes, un any s'acaba sempre.\nNo cal que ho dubtis més, fixa't bé i no perdis el temps.\n-Bé, ha quedat molt bé. Provem-ho d'una altra manera, però. El primer... Neville, el segon, Draco, i el tercer, fes-lo tu, Cindy.\n-He! Els de segon no fan res! - van murmurar la Marta 2 i la Marta 3.\n-Però fa ràbia que el faci el Malfoy, m'ha pres el tros.\n-Tu tranquil·la, segur que si es fan votacions et votaran a tu.\nI així es va repetir.\n-Què, com us ha anat?\n-Que, si t'he de ser franca, les classes resulten una mica avorrides.\n-Si t'agrada cantar ho compenses, però la veritat és que sí, una mica sí que ho són.\n-I tu de què t'has de queixar? Si has de fer el millor solo de tots!\n-Sí, però vosaltres també en feu un.\n-Ja, però tu fas el millor.\n-El que m'agrada més és que el Malfoy no s'ha acabat sortint amb la seva i no fa el solo.\n-Sí, això és veritat. I nosaltres cantem juntes el primer tros.\n-I qui canta la resta?\n-El segon, el Neville i la Hannah, i el tercer la Kelsie i la Cindy.\nDurant tota una setmana, l'escola sencera es van preparar per l'arribada dels alumnes de les altres escoles. Els del cor van assajar dues vegades al dia durant tota la setmana. Els de l'equip de Quidditch també van entrenar, va ser el primer entrenament del Harry i la Julie amb l'equip. Van ser uns dies tranquils, sense imprevistos, on tot estava planejat.\nFins aquell divendres al vespre, quan no feia ni una setmana que assajaven (no era una setmana exacta, des que van dir els guanyadors de les proves), un divendres al vespre, on de segur, havien de passar moltes coses.\nLi dedico el capítol a la Juno Potter, que em va dir la pàgina web per fer el dibuix i que m'ha ajudat molt perquè la pugui penjar.\nAquest és un capítol de pas, perquè se sàpiga alguna cosa de les que passen entremig de la setmana. El pròxim capítol (espero) tindrà més "chicha".\nCal dir uns detalls importants de la foto:\n1- M'he deixat les ulleres de la Cindy.\n2- Els Personatges reals de Harry Potter ni es reconeixen, m'han quedat fatal.\nmarta_ginny (Moderador/a FF) Enviat el 08/05/2008 a les 22:26:48\n#16644 He escrit 10 fanfics amb un total de 162 capítols\nPer cert, no feu cas de les ratlles, no entenc què fan aquí.\nivi_potter Enviat el 08/05/2008 a les 23:36:31\n#16645 He escrit 1 fanfics amb un total de 8 capítols\nestà molt bé! :D el nom real ho entenc bé però escola entre quines hi havieen?\nmarta_ginny (Moderador/a FF) Enviat el 09/05/2008 a les 14:33:50\n#16646 He escrit 10 fanfics amb un total de 162 capítols\nhI HAVIA L'ESCOLA D'iTÀLIA, LA D'aLEMANYA I LA DE cATALUNYA.\nhpkarina Enviat el 09/05/2008 a les 15:26:44\n#16647 He escrit 4 fanfics amb un total de 43 capítols\nel capítol està bé! poca acció però bé!\nja ho havia dir però ho torne a repetir (soc molt pesà, ja ho se) jo vuic ser d'una escola estrabgera! ^^\nNom real: Roser\nem puc fer amiga de Harry? xDDDDD era broma xD\nlluna_de_plata Enviat el 09/05/2008 a les 17:36:19\nWola Marta3!!! NOMES PUC DIRTE QUE.... ETS LA MILLOR DEL SANT UNIVERS.\nivi_potter Enviat el 09/05/2008 a les 23:09:23\n#16649 He escrit 1 fanfics amb un total de 8 capítols\nescola: alemanyaa va'xd q em fa ilu i tot *_*\nmarta_ginny (Moderador/a FF) Enviat el 10/05/2008 a les 10:48:57\n#16650 He escrit 10 fanfics amb un total de 162 capítols\nhpkarina i Ivi_potter, ja esteu apuntades!!!\nhpkarina, i pk no??? Si vols ja et faré amiga del Harry!!!\nivi_potter Enviat el 10/05/2008 a les 15:43:10\n#16652 He escrit 1 fanfics amb un total de 8 capítols\njo no vull ser amigaa del Draco 'xd si es pogues magradaria estar a ravenclaw o gryffindor =$\nLaura*Malfoy Enviat el 11/05/2008 a les 21:18:39\n#16658 He escrit 1 fanfics amb un total de 16 capítols\nEi k sta mol bee!!!\njo si que vull ser amiga d'en Draco! (sense ser com ell eeh!)\nEs pot trair residència? pos a mi m'agradaria sta a Griffindor o Slythering!! jeje! ;P\nMerci per llegir la FF! =D\nLaura*Malfoy Enviat el 11/05/2008 a les 21:21:15\n#16659 He escrit 1 fanfics amb un total de 16 capítols\nUna cosa, com t'ho has fet per posar akesta imatge? sk fa temps que en vull pusar una i no puc em refereixo a aket tipus, així amb ls dolls...\nmarta_ginny (Moderador/a FF) Enviat el 12/05/2008 a les 18:28:58\n#16663 He escrit 10 fanfics amb un total de 162 capítols\nEi, no es pot triar residència ja, les parelles stan fetes i NO ES DESFAN! Ara mateix no recordo amb qui et toca, pero em sap greu, no vull canviar les parelles ara k ja sta començat.\nmarta_ginny (Moderador/a FF) Enviat el 18/05/2008 a les 13:42:53\n#16669 He escrit 10 fanfics amb un total de 162 capítols\nA veure, i les k m'heu dit k volieu anar a una escola estrangera, no posaré la definició de com sou, si voleu que la posi m'envieu un missatge privat i em dieu com sou, pq sino encara dire que una es rossa, ulls verds i baixeta, i serà morena, ulls marrons i alta...\nnuria.potter Enviat el 13/10/2008 a les 19:11:31


Evitar que el vostre número de WhatsApp aparegui als resultats de Google\nHas notat un augment recent de trucades spam i comercials al teu mòbil? Si és així, és possible que sigui pel fet que el teu número de WhatsApp està començant a aparèixer als resultats de cerca de Google. Però... per què? Què està passant?\nSi alguna vegada has utilitzat la funció “Clic per xatejar” de WhatsApp –aquesta funció que ens permet crear un enllaç URL o codi QR per començar un xat amb algú sense necessitat de tenir el seu número guardat a la llista de contactes- el més probable és que el teu número de telèfon hagi estat indexat per Google i altres motors de cerca.\nLa característica de “Clic per xatejar” és una funció molt convenient, especialment si tenim un negoci i volem que els nostres clients puguin posar-se en contacte amb nosaltres fàcilment, però per desgràcia també té el seu “costat fosc” i és que també atorga una visibilitat pública al nostre número a Google.\nEn fer clic en un d'aquests enllaços Click to chat, caracteritzats per tenir una URL tipus wa.me, s'obre una finestra per xatejar al navegador oa l'app de WhatsApp directament.\nNúmeros de WhatsApp al cercador de Google: un bug o alguna cosa premeditat?\nHi ha un cert debat sobre si això és un error d'indexació per part del cercador o un resultat deliberat. El fet és que l'algorisme de Google recull el número de telèfon des de les metadades del link de “Clic per xatejar”, per després ser emmagatzemat a l'índex del Cercador de Google. En detectar aquesta conducta molts especialistes en Seguretat no han trigat a catalogar-ho com una fuita de seguretat, però tant Google com Facebook i WhatsApp han assegurat que això és completament normal.\nEn el fons tampoc no és tan important si estem davant d'un error o tot forma part del funcionament habitual que conformen els engranatges d'Internet. La clau és que molt pocs usuaris de WhatsApp tenien coneixement que en fer servir la funció de “Clic per xatejar” també estaven indexant el seu número de telèfon personal al cercador de Google. Normalment la gent no va publicant el seu número de telèfon als quatre vents, així que imagineu-vos el que ha de ser veure el mòbil d'un mateix a Google. No ja perquè comencem a rebre un munt de correu brossa i turbots, sinó perquè pot suposar una bretxa important pel que fa a la nostra seguretat.\nCom evitar que Google indexi el teu número de telèfon de WhatsApp\nTot i que els experts en seguretat informàtica ja han aportat diverses idees que podrien ajudar a mantenir els números de WhatsApp fora de l'abast del cercador Google, sembla que de moment cap d'aquests suggeriments han estat posats en pràctica per part de les 3 companyies involucrades al assumpte.\nAlmenys ara com ara, l'únic que podem fer és simplement no fer servir el “Clic per xatejar” de WhatsApp sota cap concepte. Així de dràstic però així de senzill. Si ja portem un temps usant aquesta funció és recomanable que esborrem qualsevol enllaç de “Clic per xatejar” que haguem publicat a les nostres xarxes socials, pàgines web i altres llocs públicament accessibles. Així mateix, també podem estudiar l'opció d'usar WhatsApp amb un número de telèfon de Google Voice (cura, GV només funciona als EUA i amb comptes de G Suite de certs països) evitant així haver de fer servir el nostre número personal en compartir enllaços amb la funció de “Clic per xatejar”.


Escrito el 11 de Marzo de 2019 en catalán con un tamaño de 6,98 KB\nEls nutrients són les substàncies que incorporem a l'organisme per mantenir amb vida les nostres cèl·lules. A les cèl·lules, els nutrients hi aporten matèria (per construir estructures, reparar-se, créixer i multiplicar-se) , energia (per realitzar els processos vitals) i capacitat de regular les reaccions químiques cel·lulars. Poden ser: orgànics (són molècules complexes, produïdes per éssers vius. Sense aquests nutrients no podríem obtenir energia ni fabricar les biomolècules que constitueixen el nostre organisme/hidrats de carboni, greixos i proteïnes) o inorgànics (són molècules simples, que poden formar part dels éssers vius, però que no han estat produïdes pels éssers vius. Són indispensables per al nostre organisme, però no es poden utilitzar com a font d'energia/minerals, aigua, oxigen). Els hidrats de carboni o glúcids són molècules solubles en aigua compostes de carboni, oxigen i hidrogen. Aquests nutrients: 1Constitueixen la font principal d'energia de les cèl·lules. 2Aporten matèria a les cèl·lules per elaborar biomolècules. Els hidrats de carboni que ingerim poden ser de dos tipus: sucre o hidrats de carboni simple que s'acaben transformant en glucosa o hidrats de carboni complexes. La fibra és un hidrat de carboni complex d'origen vegetal, essencial per al funcionament del sistema digestiu. Els greixos o lípids són molècules insolubles en aigua, compostes per carboni, oxigen i hidrogen. 1Són els nutrients més energètics. S'emmagatzemen en teixits especialitzats i són la reserva principal d'energia de l'organisme. 2S'utilitzen en la construcció de biomolècules, i constitueixen el component principal de les membranes cel·lulars. Diferents tipus de greixos: Greixos insaturats ( que són líquids a temperatura ambient, es consideren els greixos més saludables), Greixos saturats (que solen ser sòlids a temperatura ambient, els seu consum es considera menys saludable) i Greixos transformats o hidrogenats (que són greixos insaturats transformats en saturats en el processat industrial d'alguns aliments, se n'ha d'evitar el consum). El colesterol és un lípid present en aliments d'origen animal, no necessitem incorporar-lo. Les proteïnes són molècules compostes principalment per carboni, oxigen, hidrogen i nitrogen. Aquests nutrients: 1Són imprescindibles en la síntesi de las biomolècules que permeten el manteniment i el creixement del nostre organisme. 2De forma secundària, en absència d'hidrats de carboni i greixos, poden utilitzar-se com a font d'energia. Les proteïnes són llargues cadenes formades per unes molècules més simples, anomenades aminoàcids. Per produir totes les proteïnes que el nostre organisme necessita, calen 20 aminoàcids diferents. Les nostres cèl·lules no poden fabricar 10 d'aquestes molècules, anomenades aminoàcids essencials, de manera que les hem d'incorporar amb els aliments. Les proteïnes completes, presents en aliments d'origen animal, contenen els 10 aminoàcids essencials. Les proteïnes incompletes, presents en aliments d'origen vegetal, estan mancades d'algun aminoàcids essencial. Tot i això, és possible obtenir els 10 aminoàcids essencials combinant només vegetals. Les vitamines són compostos orgànics que l'organisme no pot produir (o no en prou quantitat) i que s'han d'incorporar per mitjà dels aliments. 1Són necessàries en quantitats molt petites. 2Són imprescindibles, atès que regulen molts processos metabòlics a l'organisme. Classifiquem les vitamines en dos: Les vitamines solubles en greix (o liposolubles, que s'emmagatzemen en els teixits grassos del nostre cos) o les vitamines solubles en aigua (o hidrosolubles, que no s'emmagatzemen i, per tant, s'han d'incorporar diàriament. (A,B1,B2,B3,B5,B6,B7,B9,B12,C,D,E,K). L'aigua és imprescindible per a la vida.: constitueix dos terços del nostre organisme i s'hi produeixen les reaccions químiques que fan possible la vida. El nostre organisme necessita incorporar cada dia uns 2 litres d'aigua a través de la beguda i el menjar. Els minerals, per la seva banda: són nutrients necessaris en quantitats petites i participen en processos químics de regulació i en construcció d'algunes estructures. LA DIETA: anomenem dieta el conjunt d'aliments que consumim durant un dia. Una dieta equilibrada és la que aporta, en les quantitats adequades, els nutrients necessaris per mantenir-nos sans i desenvolupar-nos tant físicament com mentalment. Al nostre organisme, i a cada cèl·lula, els nutrients que ens aporta la dieta realitzen tres funcions: Estructural (aporta proteïnes), energètica (aporta hidrats de carboni i greixos) i reguladora (aporta vitamines i minerals).\nAnomenem pes fresc la massa total de la mostra d'aliment.\nAnomenem pes sec la massa de la mostra sense aigua. Anomenem pes de les cendres la massa de l'aliment que correspon a substàncies inorgàniques minerals.\nLa DER és més elevada com major és la massa corporal, major és la altura i menor és l'edat d'una persona. AF= activitat física per a diversos nivells d'activitat en homes i dones. Segons el nivell poden ser: Sedentari (poca activitat física), suau (alguna activitat ocasional), moderat (activitat diària, passejar), intens (activitat diària d'alta intensitat) o molt intens (exercici físic intens). La despesa energètica que el nostre organisme porta a du a terme durant el dia depèn de: el nivell d'activitat física que efectuem i la despesa energètica que el nostre organisme realitza en repòs. La quantitat d'energia consumida en repòs depèn de molts factors, d'entre els quals destaquem: el sexe de la persona, les seves mides (massa corporal i altura) i la seva edat i l'etapa del desenvolupament en què es troba.\nLa nutrició humana és el conjunt de processos biològic Que en permeten: obtenir els nutrients, transportar-los finas a les cèl·lules i Recollir les substàncies de rebuig produïdes pel seu metabolisme i expulsar Aquestes substàncies del cos. En la nutrició, participen quatre aparells: Digestiu (extreu els nutrients dels aliments), circulatori (distribueix els Nutrients a totes i cadascuna de les cèl·lules de l’organisme), respiratori (obté oxigen de l’aire i el fa arribar a la sang) i urinari (filtra de la sang Les substàncies de rebuig i l’excés de sals).\n%aigua(respecte el pes fresc) =/ (pes fresc - pes sec)·100/: pes fresc\n%matèria orgànica (respecte el pes sec) = / (pes sec-pes de les cendres)·100/:pes sec\nPercentatge=la quantitat que vols · 100 : la quantitat total\nCàlcul de la despesa energètica en repòs: DONES=DER=10·massa corporal+6,25·altura-5·edat-161 HOMES=DER=10·massa corporal+6,25·altura-5·edat+5\nCàlcul de la despesa energètica total: DET=DER·AF\nNutrients aliments Funcions nutrients Els nutrients Biologia els nutrients Sals minerals nutrients Nutrients orgànics


#InfarmaInnova serà l'espai de l'emprenedoria digital a la farmàcia\nInfarma Madrid 2018 engegarà un nou escenari amb quatre sessions de treball per promoure la innovació i la transformació del sector farmacèutic\nInfarma Madrid 2018 ha preparat moltes sorpreses per als professionals participants a la propera edició del Congrés i Saló farmacèutic que obrirà les seves portes el 13 de març. Una de les grans novetats és #InfarmaInnova, un espai que s'ubicarà al pavelló 2 d'IFEMA i que funcionarà com un laboratori d'idees per estimular l'aprenentatge i fomentar la capacitat d'innovació dins de l'oficina de farmàcia de la mà d'experts i empresaris.\nDurant els tres dies del Congrés, #InfarmaInnova promourà la digitalització i la necessitat d'innovar aprofitant les oportunitats obertes per les noves tecnologies per generar nous models de negoci tenint presents els reptes que planteja Internet. Per a això, l'organització ha dissenyat un escenari modular que s'adaptarà per acollir les quatre sessions programades.\nEl primer mòdul serà “Inspira #InfarmaInnova” i estarà obert al consell expert per part de ponents de prestigi en diferents àmbits i àrees empresarials en un format de xerrada i intercanvi de coneixement i experiències amb els participants. S'exposaran casos reals, tendències i bones pràctiques d'innovació i digitalització i de comerç electrònic o màrqueting digital, entre altres continguts, amb aplicació a la farmàcia i al sector salut.\nA la tarda, aquest mateix espai del Congrés es transformarà per acollir “Crea #InfarmaInnova”, un taller pràctic d'innovació on s'abordaran les claus i eines per elaborar propostes de valor i plans de negoci que permetin donar resposta als reptes que planteja el sector en l'actualitat.\nLa segona jornada es reservarà per el “Hackathon #InfarmaInnova”, una activitat que permet involucrar els participants en el disseny d'una solució a un repte real del sector, sota inscripció. Per això, es crearan 14 equips multidisciplinaris als quals es facilitaran les eines pròpies de la metodologia Customer Development perquè els protagonistes, al final de la jornada, puguin realitzar la seva pròpia proposta.\nL'últim mòdul serà una “Competició de startups #InfarmaInnova”, en la qual diferents emprenedors exposaran les seves idees empresarials en el sector salut davant d'un jurat.\nL'equip guanyador del mòdul de la segona jornada (“Hackathon #InfarmaInnova”) i la start-up guanyadora de la tercera jornada (“Competició de startups #InfarmaInnova”) rebran un premi en reconeixement a la seva participació.\n“L'objectiu d' #InfarmaInnova és sumar talent innovador i facilitar la digitalització del sector en un format atractiu de valor compartit dins del propi Congrés que es converteixi en una espècie de laboratori d'idees. Volem ajudar i animar així tots els farmacèutics i estudiants participants a fer el pas per desenvolupar negocis que siguin innovadors aprofitant no només les noves tecnologies sinó el nostre coneixement expert del medicament i l'autocura de la salut”, explica el Vicepresident primer del Col·legi Oficial de Farmacèutics de Madrid (COFM), Manuel Martínez del Peral.\n“Som innovadors, està al nostre ADN com a farmacèutics, i volem demostrar que estem preparats per emprendre i anar més enllà de la dispensació tradicional gràcies als nous canals digitals que ens estan permetent prestar serveis de més valor per als nostres pacients al futur i atendre noves necessitats socials”, explica Rosalía Gozalo Corral, Vocal del COFM i una de les promotores d'aquest nou escenari dins d'Infarma Madrid 2018.\nEl període d'inscripció per participar al “Hackathon #InfarmaInnova” ja està obert fins a completar-se les 80 places disponibles.


L'Ajuntament d'Igualada i l'Ateneu s'alien per recuperar les projeccions de cinema - Regió7 :: El Diari de la Catalunya Central\nL'Ajuntament d'Igualada i l'Ateneu s'alien per recuperar les projeccions de cinema\nEl govern local destinarà 200.000 euros a adequar una sala de l'entitat amb 129 cadires que ha d'obrir abans de Nadal\nenric badia | igualada 21.04.2016 | 07:24\nMireia Claret, presidenta de l´Ateneu; Marc Castells, alcalde d´Igualada; i Xavier Figueres, d´Igualada Comerç, ahir davant la imatge que mostra com serà la nova sala del Cinema de l´Ateneu enric badia\nIgualada recuperarà les projeccions de cinema a partir del proper mes de desembre. Un acord entre l'Ajuntament de la ciutat i l'Ateneu d'Igualada permet adequar una sala de l'entitat per a la projecció de cinema.\nSerà un espai de 129 butaques, amb un projector amb tecnologia digital d'última generació, que aquest dimarts es va presentar com una anhel fet realitat. L'entitat havia recollit en una campanya ciutadana 5.400 firmes per poder tenir un cinema a l'Ateneu, tot i que l'Ajuntament també tenia sobre la taula altres propostes. Finalment, l'alcalde Marc Castells (CDC) ha donat satisfacció a la voluntat dels igualadins i de l'entitat. El Kursal, el darrer cinema d'Igualada, havia tancat portes el gener del 2014.\nL'Ajuntament assumirà la reforma de l'espai, amb un pressupost de 200.000 euros (dimarts al ple aprova un canvi de partides per tenir disponibilitat de crèdit i poder iniciar les obres), bàsicament per fer la sonorització, i instal·lar la màquina de projecció i les butaques. L'Ateneu, que ha cedit l'ús de la sala a la ciutat per una termini de 20 anys, n'assumirà la programació. L'entitat està a punt de tancar un acord amb una de les grans distribuïdores del país que garantirà que cada cap de setmana es pugui veure una de les sis o set estrenes que arriben a Catalunya.\nL'alcalde d'Igualada, Marc Castells, i la presidenta de l'Ateneu Igualadí, Mireia Claret, acompanyats del president d'Igualada Comerç, Xavier Figueres, van presentar l'acord i el projecte que permetrà obrir una nova sala de cinema a la ciutat a partir del proper hivern. Com va dir el representant comercial, Igualada es prepara per viure "un Nadal de pel·lícula".\nLa voluntat explicitada per l'alcalde és que abans de l'estiu s'hagi pogut completar el procés de contracció de les obres, per poder reformar la sala en un termini de poc mes de tres mesos, entre el setembre i el novembre, i poder fer la primera projecció el mes de desembre. L'Ajuntament i l'Ateneu han signat un conveni pel qual l'entitat cedeix una gran sala, l'actual auditori. Marc Castells va afirmar que "gràcies a aquesta col·laboració podem afirmar que a Igualada no només projectarem pel·lícules, sinó que a Igualada farem un nou cinema i que serà el cinema amb millors prestacions que hagi tingut mai aquesta ciutat".\nL'alcalde apuntava que "amb aquesta acció no només responem a una demanda insistent de la ciutadania, sinó que contribuïm a reforçar Igualada com un centre comercial a cel obert, amb alternatives comercials i de lleure que es complementin".\nPer la seva banda, Mireia Claret assegurava que "agafem el compromís que aquest sigui el cinema que Igualada necessita, volem que la gent recuperi l'hàbit d'anar al cinema; aquest és un projecte de tota una ciutat i, per això, projectarem pel·lícules d'estrena, cinema familiar, versions originals i una àmplia oferta adaptada als diferents públics". Claret va recordar les diverses activitats relacionades amb el cinema que hi ha a la ciutat i va es va comprometre a fer un esforç per portar el màxim de pel·lícules doblades al català.\nXavier Figueres va explicar que "al teixit comercial ens preocupava aquest dèficit i ara podrem evitar que aquells compradors que busquen també una bona oferta de lleure i cultura marxin de la ciutat; tenim un centre privilegiat i, amb aquesta excel·lent notícia, tindrem millors eines per competir".


Alemanya sí que colla els evasors fiscals a Suïssa\nEls alemanys hauran de pagar entre un 21% i un 41% d'impostos pel diner negre\nBerlín i Berna s'han decidit a reclamar diners als ciutadans alemanys amb comptes a Suïssa d'una manera més dura del que tenien planificat. L'acord és un pas més per ablanir el secret bancari suís.\nISAAC LLUCH BERLÍN. Actualitzada el 09/04/2012 00:00\n260x366 Alemanya sí que colla els evasors fiscals a Suïssa Alemanya sí que colla els evasors fiscals a Suïssa\nAlemanya calcula que el 2010 els ciutadans del seu país tenien una quantitat de diner negre al voltant de 193.000 milions de francs amagats en bancs suïssos. A partir del gener del 2013 el govern de la cancellera Angela Merkel podrà posar setge a aquesta evasió fiscal en col·laboració amb les autoritats suïsses d'una manera més estricta a la que s'havia plantejat, en funció de l'acord signat per tots dos països dijous. Berlín envia un senyal de rigor contra els defraudadors en elevar la taxa que s'aplicarà amb caràcter retroactiu al capital alemany camuflat en comptes suïssos.\nSegons els termes del nou acord, els diners evadits estaran gravats amb un impost d'entre un 21% i un 41%, per sobre del ventall anterior, que era d'entre el 19% i el 34%. També entra en vigor un únic impost del 50% per als hereus de comptes bancaris a Suïssa que no es mostrin disposats a declarar-los davant les autoritats fiscals alemanyes.\nA Espanya, la recent amnistia fiscal anunciada pel govern de Mariano Rajoy estipula un impost únic del 10% i amb aquesta mesura s'espera fer sortir a la superfície fins a 25.000 milions d'euros, que ara són en paradisos fiscals o circulant per l'economia submergida. Això vol dir que s'esperen uns ingressos de 2.500 milions fins al novembre, la data límit fixada pel govern del PP. Efectivament, en el cas espanyol la mesura servirà per reduir l'elevat dèficit públic.\nLa recaptació en la lluita contra el frau fiscal va arribar als 10.400 milions l'any passat, segons les dades de l'Agència Tributària Espanyola. Aquesta xifra suposa un increment de prop del 3,5% sobre els 10.043 milions ingressats l'any 2010. La recaptació ha anat en augment cada any, tenint en compte que el 2005 era gairebé de la meitat (5.526 milions).\nL'oposició política no hi creu\nMentre que l'executiu espanyol justifica aquesta mesura controvertida (com a última opció abans d'apujar l'IVA) amb la projecció de recaptar els 2.500 milions, la classe política alemanya no acaba d'estar satisfeta amb la nova lluita declarada contra l'evasió fiscal. De fet, l'oposició al govern d'Angela Merkel ja ha avançat que les millores de l'acord amb Suïssa no són suficients i serviran de ben poc. El principal partit opositor ja ha anunciat que no farà cas de la requerida aprovació del pla al Bundesrat, la cambra de representació territorial alemanya, en què té majoria.\n"El conveni sobre impostos fracassarà de nou. Pensem que no serà eficaç i, a més, conté moltes llacunes", es va afanyar a valorar el líder socialdemòcrata de l'SPD, Sigmar Gabriel, mentre denunciava que els defraudadors continuaran tenint un marge de temps per treure els seus diners dels bancs suïssos i endur-se'ls a un altre paradís fiscal.\nEn canvi, el ministre alemany de Finances, Wolfgang Schäuble, va defensar el mèrit d'aquest acord amb Suïssa i va instar els governs dels lands a aprovar "aquesta equilibrada solució", després d'anys de picabaralles amb el país alpí sobre la qüestió de l'evasió fiscal. Al capdavall, és un pas per estovar el secret bancari suís, avalat per llei des del 1934. Suïssa, segons va postular la seva ministra de Finances, Eveline Widmer-Schlumpf, està "fermament decidida" a posar en pràctica aquesta estratègia per blanquejar diners.\nTransferència de béns\nAmb l'objectiu de facilitar un intercanvi més eficaç d'informació, l'acord amplia de 999 a 1.300 el nombre de possibles sol·licituds que poden realitzar les autoritats alemanyes en el marc d'investigacions d'evasió d'impostos durant un període de dos anys. Un altre dels canvis afegits és que a partir de l'1 de gener de l'any que ve, cinc mesos abans del previst, no serà possible la transferència a països tercers de béns de capital que els contribuents alemanys tinguin a Suïssa "sense avís previ".\nSi finalment el nou acord tira endavant, Berlín posarà fi a un procés que ha tensionat la seva relació amb Berna i que ha provocat un creuament d'acusacions, fins i tot de falta de col·laboració i d'espionatge. Els esforços del govern alemany per controlar els comptes ocults dels seus ciutadans a Suïssa van ser denunciats pel país veí. La justícia suïssa fins i tot va demanar processar la setmana passada tres inspectors fiscals alemanys que s'havien apoderat d'un CD robat que contenia dades d'evasors fiscals protegits per bancs helvètics.\nL'opinió pública alemanya va acollir com un escàndol l'ordre de detenció contra els seus funcionaris, que treballaven per a l'administració de Rin del Nord - Westfàlia. La qüestió es remunta a fa dos anys, quan les autoritats alemanyes es van emparar en la moralitat per pagar 2,5 milions d'euros a uns lladres informàtics que havien copiat un CD amb dades confidencials dels comptes suïssos de defraudadors germànics.\nAlemanya va justificar-se dient que, al capdavall, estava perseguint principalment gent rica estafadora i assegurant que defensava la pertinent recaptació d'impostos. Suïssa, en canvi, va postular-se en defensa dels seus interessos econòmics i de l'atractiu que desperten les seves laxes lleis impositives des de fa anys.\nÉs evident que s'havia de negociar des de posicions allunyades i per això l'acord recent no és perfecte -admet el govern alemany-, però és la base per a una bona cooperació. Fracassar quan les negociacions estaven a punt de col·lapsar-se estava prohibit a Berlín.


Els bombers fan una xerrada sobre prevenció i seguretat per a persones sordes | Barcelona Accessible\nEls bombers fan una xerrada sobre prevenció i seguretat per a persones sordes\n02/07/2018 - 11:53\nÉs la primera edició d'aquest curs que té per objectiu oferir estratègies d’autoprotecció davant situacions de risc al domicili.\nEl Parc de Bombers de la Vall d’Hebron de Barcelona i l’Institut Municipal de Persones amb Discapacitat (IMPD) han dut a terme una xerrada sobre Prevesnció i seguretat a la llar adreçada a persones sordes signants.\nEs tracta de la primera edició d’aquest curs que té per objectiu oferir estratègies d’autoprotecció davant situacions de risc al domicili, ensenyar a utilizar extintors, respondre dubtes del col·lectiu i determinar aquells consells que poden ser d’aplicació per usuaris sords donades les seves limitacions sensorials.\nAquest curs, que s’ha fet amb servei d’interpretació de llengua de signes, ha estat possible gràcies a la col·laboració i de diferents entitats. En aquesta ocasió hi van assistir 28 persones de les enitats FESOCA i CERECUSOR.


1 Desembre 2020 – Societat Anònima\nCarta a Sem Pons @semponspuig\n1 Desembre 2020 per Àlex, posted in Actualitat\nTinc la impressió que exerceixes de jutge de causes socials a Twitter, tot determinant quines tenen sentit i quines no. Res a dir. És pitjor ensumar Cola Cao, veure els missatges de Nadal del rei o subscriure’t al canal de YouTube de l’Ada Colau. En tot cas, i com vaig prometre que a partir dels 50 anys em permetria el fet de respondre a qui em toqués el voraviu (és mentida, ho vaig fer molt abans) i com la llei que inspira aquest blog és la tercera llei de Newton (acció-reacció) vet aquí el meu obsequi en forma de carta. Espero que el teu sentit de l’humor estigui a l’alçada de la teva demagògia.\nEl fet que siguis un jutge de causes socials em fa preguntar-me si tens algun nombre especial de morts per a què et semblin importants. No sé… un mort? Dos? Parlem de centenars? Milers? Quants morts creus que són necessaris per a què qualsevol lluita social tingui valor per a tu? Un jutge ha de tenir com a referència xifres, dades, suposo. Hi ha alguna llei en el teu marc mental que digui a partir de quants casos tràgics una causa social forma part de la teva consideració? Algun dogma que vols compartir, algun manual d’instruccions de l’ésser humà que no coneixem, un corpus ètic que va més enllà dels que hem aconseguit com a personetes amb braços i cames després de tantes lluites al llarg de la Història i que desbordi els 280 caràcters d’un tuit? Si és així, contacta amb algun editor perquè pots convertir-te en un escriptor de best sellers. Tremola, Joël Dicker!\nPuc estar molt equivocat però crec que totes les causes que lluiten contra l’odi són importants. Perquè, per exemple, quan es lluita contra el masclisme no és només contra els assassinats de dones, sinó contra tot un sistema heteropatriarcal injust. I sí, és més tràgica la mort d’una dona que el fet que un imbècil de merda faci tocaments en el metro. Però mai, absolutament mai, la lluita contra el segon fet invalida la lluita contra el primer. O estem contra l’odi, la intolerància i la repressió en totes les seves formes, o només som uns reaccionaris hipòcrites que ens escandalitzem quan ens afecta directament.\nSí, la xenofòbia que produeix morts a l’estret, al Mediterrani o en qualsevol lloc del món és molt greu. No ho discuteixo. Però des de fa segles hi ha una causa general de caire filosòfic, moral o ètic contra l’odi en totes les seves formes de manifestar-se. Potser la vida tracta d’això, d’una dialèctica constant entre l’amor i l’odi, entre la convivència pacífica o els inferns que som capaços d’alimentar en qualsevol ànima humana (o de fet, en qualsevol sistema amb éssers vius).\nSoc català. I sí, la xenofòbia consistent en traslladar-se a viure a Catalunya per demonitzar la seva cultura, les seves institucions i la seva gent m’afecta. I em moc en contra. I sense ser cap heroi, ara mateix dedico aquestes lletres a qui sembla que no té clar que TAMBÉ la lluita a favor d’un poble de 7.500.000 persones, de la seva història mil·lenària, de la seva cultura, de la seva llengua i de les seves institucions és justa. Perquè una polèmica a Twitter és la que mantenen els que estan a favor del Kiko Rivera o de la Isabel Pantoja però una causa de la que depèn el futur d’una cultura i d’un país, no és un tema menor.\nNo sé tu però jo no vull ser un estereotip. No vull ser un model mental basat en prejudicis, una icona del que no té importància a ulls del poderós. Perquè dels prejudicis venen els estereotips i dels estereotips ve la marginació i és llavors quan l’odi aconsegueix el que vol. No soc un “ciutadà universal” que vol quedar molt bé a Twitter (o al menys no em disfresso amb aquesta mena de postureig posco, molt preocupat per l’autodeterminació del Tibet o del Sahara però disposat a la conyeta tuitera quan es parla de Catalunya). He d’admetre que em preocupa més el futur de Catalunya que la causa de la lluita contra la caça indiscriminada de foques, tot i que també m’afecta la segona, evidentment. A mi no em surten els discursos que faria una noia o un noi en un concurs de bellesa. Però sí tinc clar que mai, absolutament mai, menystindré les causes contra el masclisme, la xenofòbia, el racisme, l’aporofòbia, la homofòbia o qualsevol causa que consideri èticament justa (i n’hi ha moltes). Perquè sempre són lluites contra qualsevol forma de feixisme. I és que, o comencem a veure que el feixisme no sempre té la imatge d’un senyor amb bigoti o un jove voluntàriament calb, o estem perduts. La resta: demagògia per aconseguir quatre likes a Twitter.


Resultat de la recerca - "tomba"\nDolmen del Pla de TrullàsHivern 2006. Restaurat l'any 2005, és una construcció feta amb grans pedres a l'època neolítica. Es tracta d'un sepulcre megalític del tipus de cambra simple, diferenciat d'estructures megalítiques més complexes, amb una caixa de planta rectangular i amb grans lloses falcades a terra, amb una altra a sobre com a coberta de la cambra sepulcral, el lloc d'enterrament. Aquests tipus de sepulcres pertanyen a l'Edat de Bronze, entre el 2000 i el 1500 a. C. Es troba en l'indret anomenat Pla de Trullàs, i s'hi pot accedir pel camí que surt de la Urbanització del Solà.\nDolmen el CuspinarEstiu 1999. Es tracta d'un jaciment megalític de cambra simple. Conserva les lloses laterals i té la coberta desplaçada. Es troba a mig camí del trencall que agafem des de la carretera de Vic per arribar a les coves del Toll.\nDolmen de Santa MagdalenaAbril 2006. Es troba situat prop de l'ermita del mateix nom. Si han estudiat unes inscripcions d'època medieval.\nDolmen de Puig RodóAbril 2006. Jaciment megàlit de cambra simple. Aquest dolmen és un dels més ben conservats del terme de Moià.\nTomba del MoroJuliol 2007. La tomba es troba en un indret privilegiat a la punta de la roca del barranc. Darrera es veu la casa de l'Otzet i mes enllà els massissos del Montcau i Sant Llorenç.\nTombes de PertegàsAny 2005. Estan situades prop de les ruïnes del mas Partagàs i sobre un espadat del riu.\nSepulcre dels senyors de PegueraVers 1902. Ubicat en el claustre del monestir junt amb cuatre sarcòfegs més, hi trobem una incripció en caràcters gòtics que ve a dir: "L'any del Senyor 1335 han estat traslladats en aquest tumul els venerables Ramon, Guillem i Bernat de Peguera, militars, com també d'altres de la seva famólia, els quals dotaren molt bé aquesta església dels seus rèdits i altres béns. Guillem féu en la mateixa algunes fundacions. Les ànimes dels quals siguin col·locades en els solis celestials".\nSarcòfags del MonestirAny 1924. Entrant al claustre per la porta lateral de l'església hi ha tres sarcòfags posats a la paret un al costat de l'altre, son de tres abats del monestir. El darrer dels tres correspon al abat Berenquer, aquest abat era de la família del castell de Riudeperes. El seu escut consistia en tres peres d’argent sobre camp d'or. La làpida que es veu a la paret i al costat de la porta és la dels senyors de Peguera.\nSepultura de la PaïssaVers 1970 - 1975. Es tracta d'una de les tombes, en caixa de lloses, de la petita necròpolis d'època medieval situada prop del mas Païssa.\nTomba de l'ErmitàMarç 2008. Es tracta d'una sepultura excavada a la roca dalt d'un penyal que s'enlaira trenta metres sobre el torrent de la Roca. Aquests tipus de tombes es creu que podrien correspondre a antics nuclis eremítics.\nCodro BressolAbril 2008. És un sepulcre tallat a la roca. Aquest tipus de tombes és bastant freqüent a l'alta edat mitjana, ja que no s'havia imposat encara l'ús de les esglésies com a lloc d'enterrament. La tomba és excavada en un bloc de roca de gres que es troba enmig del bosc, potser a causa d'un esllavissament. Les seves mides són 1,75 metres de llargada per 0,65 d'amplada.\nNecròpolis de PertegàsMaig 2008. Es tracta de set sepultures tipus 'cista', col·locades paral·lelament en direcció est-oest. Les caixes mortuòries són formades per diverses lloses laterals, generalment tres.\n25 fotos en 3 pàgina(s) 1 2 3


Un magrebí sense cognom i un pàrquing d'Andorra - Altaveu el diari digital d'Andorra\nUn magrebí sense cognom i un pàrquing d'Andorra\nEl Principat apareix en l'afer de dopatge d'una coneguda atleta que convulsiona FrançaEl positiu d'Ophélie Claude-Boxberger treu a la llum una història de gelosia, mentides i una injecció misteriosa\n09/12/2019 (12:00 CET)\nL'atleta francesa Ophélie Claude-Boxberger va donar positiu per EPO el passat 18 de setembre en un control a la població de Montbéliard en una estada de preparació de cara als mundials de Doha. El que podia ser un cas més de dopatge s'ha convertit en una rocambolesca història de gelosia, mentides i una injecció misteriosa. És un tema que toca més l'àmbit familiar que l'esportiu i on Andorra hi apareix amb un magrebí venedor de substàncies dopants en un aparcament del país, i del qual només se sap el nom.\nAlain Floccus, el company de la mare de l'atleta i membre del seu equip li va injectar l'EPO mentre dormia després d'un massatge a Font-Romeu i no se'n va assabentar. Si es confirma la seva versió, Ophélie Claude-Boxberger s'estalviaria els quatre anys de sanció que acabarien amb la seva carrera esportiva ja que té 31 anys.\nEl problema és que molts metges diuen que és impossible que no s'adonés que li posaven una injecció amb una punxada que dura uns deu segons. L'atleta diu que Floccus ho va fer per gelosia perquè assegura que ell sempre ha estat enamorat d'ella i ha afirmat que la va arribar a violar. Tot i que va posar una denúncia, la va retirar per pressions de la seva mare. Actualment, Claude-Boxberger té una relació sentimental amb el metge de la Federació Francesa d'Atletisme, Jean-Michel Serra.\nL'atleta, que sempre ha clamat la seva innocència, ha concedit aquests darrers dies diverses entrevistes a mitjans de comunicació francesos. Ha afirmat que "ara he entès com era possible que trobessin EPO al meu cos. Floccus ha aprofitat un moment de feblesa física i psicològica per part meva. Hi ha premeditació, voluntat de perjudicar la meva carrera i exercici il·legal de la medicina".\nPel que fa a Floccus, interrogat per la policia, ha afirmat que un ciutadà d'origen magrebí del qual només recorda el nom li va vendre l'EPO i dues xeringues per 350 euros després d'haver rebaixat el preu que estava inicialment fixat en 450. En cap moment, però, ha explicat als investigadors com es va posar en contacte amb el subministrador.\nLes contraanàlisi de les mostres d'orina de l'atleta es faran dimarts i dimecres i a l'espera dels resultats, tothom afirma que és un dels temes de dopatge més complicats de la història de l'esport francès.


L’antic Camp Municipal de Futbol del Palau es reconverteix en circuit de BMX - Ajuntament de Mataró\nL’antic Camp Municipal de Futbol del Palau es reconverteix en circuit de BMX\nEs preveu que les obres estiguin enllestides a mitjan abril\nL’Ajuntament està a punt d’enllestir les obres per donar a l’antic Camp Municipal de Futbol del Palau un nou ús com a circuit de BMX. El president de l’Institut d’Esports, Ivan Pera, ha visitat avui els treballs, que està previst que estiguin enllestits a mitjan abril.\nEl Programa d’Actuació Municipal i el programa de l’Institut d’Esports per al 2010 van incloure com una de les accions previstes la planificació dels nous usos per a aquest camp de futbol. D’aquesta manera, es va preveure reconvertir aquesta instal·lació per atendre la demanda dels practicants de BMX de la ciutat. Els seguidors d’aquesta modalitat esportiva de ciclisme no comptaven fins ara a Mataró amb cap espai esportiu específic per entrenar.\nAquesta actuació està en la línia de treball de l’Institut d’Esports conjuntament amb els clubs de ciclisme de la ciutat per un pla de millora d’aquest esport i la creació d’una comissió de clubs de ciclisme de Mataró.\nL’any passat, l’Institut d’Esports va atorgar a l’entitat Club BMX Mataró una llicència d’ús provisional per a la gestió i funcionament diaris del circuit, i es van començar a realitzar els treballs previs de remodelació.\nLa remodelació de l’equipament ha consistit en reconvertir el terreny de futbol de sauló en circuit de BMX. S’han aportat nous àrids i s’ha compactat el terreny configurant els típics revolts, badens i desnivells. Així mateix, s’han retirat els elements antics no necessaris, com les porteries de futbol i futbol a 7, i la tanca perimetral del terreny de joc.\nTambé s’ha adequat la il·luminació del camp, amb la instal·lació d’un nou sistema antivandàlic, els serveis, vestidors i magatzems. En les properes setmanes està previst acabar els treballs amb la col·locació del sistema mecanitzat de la tanca de sortida de les curses, que tindrà tots els complements necessaris (semàfors, altaveus, punt de llum, etc.).\nEstà previst que el 16 d’abril es pugui celebrar una primera prova esportiva oficial dins el calendari català de curses de BMX, que servirà com a tret de sortida de la instal·lació remodelada. L’adequació del circuit ha suposat una despesa de prop de 30.000 €. Part de les tasques realitzades han estat assumides des del propi Institut d’Esports i el Club BMX Mataró.


Arriba el concert més especial de l’any per a la banda de música de Pego, el Concert de Santa Cecília – Ràdio Pego\n24 de novembre de 2016 Sara Garcia 0 Comment Agrupació musical de Pego, Banda de Música de Pego, Concert de Santa Cecília\nDissabte 26 de novembre, a les 20h., tindrà lloc al teatre municipal el concert amb el que l’Agrupació Musical de Pego ret homenatge a la patrona de la música, Santa Cecília. Enguany amb la col·laboració especial del Cor de La Rectoria, la soprano María Bazal i el tenor José Martínez. Durant el concert es presentaran les noves incorporacions de músics a la banda.\nEl passat 22 de novembre es va celebrar Santa Cecília, una data assenyalada al calendari dels i de les músics perquè és la patrona de la música. Al voltant d’eixa data, a Pego, l’Agrupació Musical de Pego organitza el seu Concert de Santa Cecília que enguany tindrà lloc dissabte 26 de novembre, al teatre municipal.\nA les 20h., arrancarà el concert més especial per a la banda de música de Pego i ho farà amb la interpretació de tres composicions: Firestorm, Carmina Burana i Els Miserables. Les característiques de les peces escollides han fet que enguany la banda de música de Pego compte amb l‘original col·laboració del Cor de La Rectoria, però també amb la soprano María Bazal i el tenor José Martínez.\nEl Concert de Santa Cecília és el triat per la banda de música per presentar a la seua audiència les noves incorporacions a la gran família que de per sí conformen. I enguany no serà una excepció. Així que durant l’actuació de dissabte Pego es donarà a conèixer qui engrandix la música del municipi.\n← Josep Orihuel presenta el seu tercer poemari, ‘Cels de Sal’\nPego podria rebre del Fons autonòmic de Cooperació Municipal entre 140.000€ i 280.000€ en 2017 →


Raquel Camacho, directora i professora de la Gaspar participa al Symposium Grafica a l’escola Massana - LaGaspar\n28 de novembre de 2017 In Notes de premsa\nEl passat mes de setembre se va celebrarar en el nou edifici de l’Escola Massana el tercer Symposium Grafica, un simpòsium organitzat per la revista científica sobre disseny gràfic “Grafica”, del Departament de Publicitat, Comunicació Audiovisual i Relacions Públiques de la Facultat de Ciències de la Comunicació de la UAB, i compta amb la col·laboració del Grup de Recerca en Estratègia i Creativitat en Publicitat i Relacions Públiques de la Universitat Ramon Llull; del Grup de Recerca en Publicitat i Relacions Públiques GRP de la Universitat Autònoma de Barcelona; i del Col·legi Oficial de Disseny Gràfic de Catalunya.\nEls temes a tractar van ser al voltant del disseny gràfic, els seus àmbits i límits, la seva pedagogia i exercici, la seva influència en els públics, i qualsevol aspecte que pugui incidir en la seva activitat.\nEn aquest Symposium la directora de l’ escola d’art i disseny Gaspar Camps Dra. Raquel Camacho, va ser convidada com a representat de La Gaspar, considerada com a una institució de reconegut prestigi i trajectòria per participar com a integrant de la taula rodona “Disseny gràfic i entorn acadèmic”, orientada a reflexionar sobre l’ensenyament del disseny i de les seves formes projectual amb l’objectiu d’aportar un punt de vista específic i d’aquí extreure visions complementàries.\nLa Raquel Camacho va realitzar una exposició sobre la singularitat de l’ensenyament disseny gràfic i les seves formes projectual dins l’àmbit dels cicles formatius d’arts plàstiques i disseny.\nLa professora i directora de l’escola va parlar des de la perspectiva dels estudis de formació professionalitzadora, des de l’àmbit de la FP de disseny allunyant-se i diferenciar-los de la formació teòric-disciplinar dels graus universitaris en disseny.\nVa explicar les dues vies dels ensenyaments professionalitzadors, el primer i el què s’imparteix a la Gaspar, les Arts Plàstiques i el Disseny; i el segon, la Formació Professional i va exposar la problemàtica existent actualment a nivell formatiu ja què el Catàleg Nacional de Qualificacions Professionals només recull la formació que ve regulada per la FP, i en canvi la formació específica de disseny vinculada a les Arts Plàstiques i el Disseny no es recull en el mateix catàleg, malgrat ser el lloc on s’imparteix aquesta formació específica de la disciplina com indica el seu propi nom “Arts Plàstiques i Disseny”.\nTambé va exposar el cas particular de la Gaspar, una escola on s’imparteixen CF de grau mitjà i superior, concretament de la família professional de la comunicació gràfica i audiovisual el CFGM d’APGI i CFGS de Gràfica Publicitària i de la família de la Indumentària el CFGM d’Artesania de Complements de Cuir, únic a tota Catalunya.\nA més de la intervenció de la directora de la Gaspar, també van exposar a la taula rodona “Disseny gràfic i entorn acadèmic” Carme Ortiz, directora de l’Escola Superior de Disseny i d’Arts Plàstiques de Catalunya, Sheila González coordinadora del grau de disseny de la Universitat Internacional de Barcelona, Albert Montull cap d’ordenació acadèmica de l’escola Elisava i moderada pel degà del Col.legi professional de disseny gràfic de Catalunya Jesús del Hoyo.\nLes intervencions dels quatre ponents va finalitzar amb una la animada participació en el debat i va servir per constatar la falta d’organització en els estudis de disseny gràfic i clarificar els nivells formatius que haurien d’existir vinculats al sector professional.\nPer a més informació sobre els cicles formatius oficials professionalitzadors d’Arts Plàstiques i Disseny, tant de grau mitjà d’Assistència al Producte Gràfica Imprès o Artesania de Complements de Cuir i/o de grau superior de Gràfica Publicitària que s’imparteixen a l’escola, trucar al telf. 93.805.52.62 o https://escolagasparcamps.org


Calma meteorològica amb l'arribada de la tardor - El temps\nCalma meteorològica amb l'arribada de la tardor\nAlberto Alcántara / Néstor Gómez 23/09/2019 - 14.20 Actualitzat 23/09/2019 - 14.32\nLa tardor astronòmica ha arribat a les 9.50 del matí. La nova estació és aquí instal·lada en un pantà baromètric, és a dir, amb una atmosfera que no donarà lloc a fenòmens destacats.\nL'estat del cel serà canviant, perquè arribaran núvols prims que deixaran teranyines al cel. Per altra banda, a primera hora poden quedar alguns núvols més compactes cap al sud de la costa central i la costa Daurada, on a l'entorn del Tarragonès pot escapar-se algun ruixat. La tarda serà de cel enterbolit per núvols alts. També creixeran algunes nuvolades cap al nord-est. En principi no se n'esperen precipitacions.\nLa tardor ens portarà un matí una mica més fresc, amb descensos més moderats cap a l'interior. La mínima serà 3 o 4 ºC més baixa a molts indrets. Al migdia, la temperatura també serà una mica més baixa cap a la costa i el prelitoral. Els extrems se situaran al voltant dels 28 o 29 ºC.\nContinuarem amb la tendència de temps força tranquil, amb pas d'alguns núvols de poca entitat i algunes nuvolades més importants durant la tarda al Pirineu, potser amb algun ruixat al final del dia. Els vents de ponent i sud-oest faran pujar la temperatura.\nEl temps migdia 324 (23/09/2019)\nEl temps mig matí 324 (23/09/2019)\nEl temps matí (23/09/2019)


Sèrie “hui és el dia”. Natura i cultura al Barranc de l’Infern. El “Tren dels Anglesos” i la cultura popular. (1 de maig de 2022) - Esplai Viatges\nSèrie “hui és el dia”. Natura i cultura al Barranc de l’Infern. El “Tren dels Anglesos” i la cultura popular. (1 de maig de 2022)\nSKU: 0-2-1-1-1-2-1 Categoria: Excursions Maig\nEl nostre país està prenyat d’activitats culturals que enriqueixen dia a dia la nostra societat. En mig d’uns dels paratges més encisadors de les muntanyes valencianes es produeix anualment un esdeveniment que uneix cultura i natura. Diu la llegenda que entre la costa i la muntanya, entre la Safor i el Comtat, entre Villalonga i L’Orxa hi va haver un tren que agermanava els tarongers de les hortes de la Safor amb les oliveres i ametlers de secà del Comtat. Entre Alacant i València, si es que hi ha frontera possible en un món de germanor he havia un camí de ferro, el ferrocarril, el Tren dels Anglesos. Va estar la “Alcoi & Gandia Railway & Harbour Company Limited” la que al 1893 va construir la via, i la va explotar fins al 1969. Des d’aleshores tenim una via verda preciosa, la memòria, i la relació entre les muntanyes i la costa. Hi ha un grup d’entusiastes que ho recorden cada any amb l’Aplec (el que fa XVII) del Tren dels Anglesos. Diumenge, que serà l’1 de maig de 2022, un grup de caminants partirà de L’Orxa i un altre de Villalonga, per a trobar-se a mig camí, i fer cultura i amistat en un paradís paisatgístic i cultural. Hi haurà muixerangues, música, balls i colles de dolçainers. Tal al bellmig del Barranc de l’Infern, però passava el Tren dels Anglesos.\nEls cantaors Hilari Alonso i Pep Gimeno “Botifarra” seran de la partida. Nosaltres farem la ruta des de L’Orxa i finalitzarem a Villalonga, a la cantera de la Replimala, on ens esperarà el autobús. Un dia per a gaudir de la natura i la cultura.\nLa ruta és de baixada, amb pendent suau, junt al riu Serpis, de fàcil caminar. Farem 6 Km de matí i 5 Km després de dinar. Unes 3 hores caminant i unes 4 hores per dinar i escoltar música, ballar i gaudir de la companyia de la gent de la Safor i el Comtat. El dinar el podem encomanar (Blat Picat), o be portar el teu menjar.\nSigueu els primers a ressenyar “Sèrie “hui és el dia”. Natura i cultura al Barranc de l’Infern. El “Tren dels Anglesos” i la cultura popular. (1 de maig de 2022)” Cancel·la les respostes\nJoies desconegudes d’Alacant: Relleu i Coves de Canelobre (28 de maig)


ROCK PER MIL en Cine Club: ACCIÓ DOCUMENTAL +, dimecres 06/04/2022 a les 18:00h. OCTUBRE CCC. - ACICOM\nAudiovisual Cinema Ciutadania Consum Cultura Esdeveniments Valencià Vida associativa\nROCK PER MIL en Cine Club: ACCIÓ DOCUMENTAL +, dimecres 06/04/2022 a les 18:00h. OCTUBRE CCC.\nUna increïble aventura que va crear la comunitat més gran d’amants de la música rock que ha existit.\nUn fan de la música rock vol convèncer els Foo Fighters per que toquin al seu poble, per fer-ho, els vol impressionar amb la banda de músics més gran del món tocant una de les seves cançons.\nRock per mil, La banda més gran del món\nDirecció: Anita Rivaroli\nItàlia (2020). 80 min.\nV.O italià, subtitulat en català\n“Un testimoni commovedor i amb bon humor del poder de la música. Si no tens un somriure a la teva cara al final, estàs ni tan sols respirant?’’ Flickering Myth\n‘‘En un món dividit, encara podem unir forces per un objectiu comú’’\nL’any 2015, Fabio, un biòleg marí amb una gran passió per la música rock, va convèncer 1.000 músics de tot Itàlia a reunir-se a Cesena per tocar «Learn to Fly». L’acte es va convertir en històric i va superar els 50 milions de visualitzacions a YouTube en un videoclip que la directora de la pel·lícula, Anita Rivaroli, ja va dirigir. Rock per mil s’estrena a Espanya el pròxim mes d’abril, i estarà disponible a més de 70 sales d’arreu de l’estat.\nJunts es poden assolir objectius impossibles. Això és el que demostra aquesta pel·lícula que uneix a la banda de rock més gran del món amb l’objectiu de tocar una cançó com a homenatge al seu grup de música preferit. Rockin’1000, és el nom de la banda, que van fer un crowdfunding per aconseguir tot el material per aquest gran esdeveniment, i van recaptar 44.000 euros.\nUn videoclip de l’actuació juntament amb el discurs de Fabio es va publicar a YouTube arribant a més de 50 milions visualitzacions. Davant d’aquest fet, Dave Grohl va decidir fer realitat el somni dels mil músics portant Foo Fighters a actuar al poble de Cesena. Aquest va ser el començament d’una increïble aventura que va crear la comunitat més gran d’amants de la música rock que ha existit. Al voltant de mil músics, aficionats i professionals de tots els grups d’edat i procedència social, units per una passió: el rock and roll. Rockin’1000 va néixer d’aquesta experiència, però la banda continua omplint estadis de tot el món.\nRock per mil és la història de Fabio i de com es va crear la banda de rock més gran del món, però és també la història de com una comunitat virtuosa pot influir positivament en cadascun dels seus membres, animant-los a perseguir els seus somnis mentre donen a tothom el millor que tenen per oferir.\nTràiler ROCK PER MIL: https://www.youtube.com/watch?v=7J9mbl2lj10\nDimecres, dia 6 d’abril de 2022, 18:00h.\nAlcoi Centre Cultural Ovidi Montllor C/ Vistabella, 8, 03802\n28/04/22 20:00 Gandia Casal Jaume I Safor Valldigna C/Dona Teresa 2, 46701\n02/04/22 20:00 Ontinyent Cine Club Utiye C.C el Teler C/Pintor Segrelles 1, 46870\n21/04/22 19:30 Pedreguer Casal Cultural Jaume I Pedreguer C/ València, 12\n06/04/22 18:00 València Octubre Centre de Cultura Contemporània C/Sant Ferran, 12\n12/04/22 18:00 Alacant Saló d’actes de CCOO Avda Salamanca n. 33\n15/04/22 19:00 la Vall d’Uixó Teatre Carmen Tur C/Benigafull, 31, 12600\n29/04/22 19:30 Elx Casal ACPV Elx C/ Sant Jordi, 2, 03203\nTítol original: We are the thousand\nEn col.laboració amb: Rockin’1000, New Lanark Film & Music\nDirecció I guió: Anita Rivaroli\nEn col-laboració amb: Fabio Zaffagnini, I Mille, Dave Grohl, Foo Fighters\nDirecció de fotografia: Pasquale Remia\nDisseny de so: Antonio Giannantonio\nMúsica original: Giorgio Giampà\nProductor creatiu: Michele Fornasero\nProductor executiu: Francesca Portalupi\nSeleccionada al Festival Internacional de Documentals IDFA – Holanda, 2020\nSeleccionada al Festival Internacional de Cinema de la Ciutat de Roma – Itàlia, 2020\nPremi del Públic al Festival Internacional de Cine SXSW – Estats Units, 2021\nPremi World Music Film Today al Festival Internacional de Cinema i Música de Jecheon – Corea del Sud, 2021\nSeleccionada al Festival Internacional de Cinema Illuminate – Estats Units, 2021\nSeleccionada al Festival Internacional de Documentals Hot Docs – Canadà, 2021\nSeleccionada al Festival Internacional de Documentals de Dublín – Irlanda, 2021\nSeleccionada al Festival Internacional de Documentals DocAviv – Israel, 2021\nPremi dels Crítics al Millor Documental al Festival Internacional de Cinema de St. Louis – Estats Units, 2021\nSeleccionada al Festival Europeu de Cinema Screen – Indonèsia, 2021\nSeleccionada al Festival Internacional de Cinema de la Ciutat de Luxemburg – Luxemburg, 2021\nAnita Rivaroli va néixer a Cesena (Itàlia) i es va graduar com a guionista al Centro Serimentale di Cinematografia. Després va continuar formant-se en cinema com a autodidacta i va dirigir curtmetratges i videoclips. El seu curtmetratge A summer tale va guanyar el premi a la millor pel·lícula al Festival de Cinema World Youth Alliance de Manhattan i va rebre nombrosos premis en el circuit de festivals italians. Va dirigir el videoclip de Rockin’1000, que ha arribat a més de cinquanta milions de visualitzacions.\nCom a guionista ha escrit diverses sèries de televisió per al mercat italià, com Tutto può succedere i SKAM_Italia. Té algunes sèries de televisió en desenvolupament per a canals internacionals, com Canal Plus o Netflix. Rock per mil és el seu primer documental.\nDesprés de la projecció tindrem un animat col·loqui amb panelistes valencianes relacionades amb la música:\nRafa Xambó http://www.rafaxambo.net/\nLa seua trajectòria musical comença a la dècada dels 70, formant part dels cantants de la segona generació de la Nova Cançó, amb un repertori de cançons reivindicatives.\nEn 1975 va ser entrevistat per a la primera pel·lícula documental comercial en català, La Nova Cançó, de Francesc Bellmunt. Després de dècades de silenci musical va reprendre l’activitat musical i a l’estiu del 2002 i té set discos editats.\nÉs professor titular del Departament de Sociologia i Antropologia Social de la Universitat de València. Premi extraordinari de doctorat de la Universitat de València per la tesi: “El sistema comunicatiu valencià”, (1996).\nVicepresident i portaveu del Col·lectiu Ovidi Montllor de Músics i Cantants del País Valencià«. https://elcom.cat/\nAndrés Valero-Castells, Catedràtic de composició en el Conservatori Superior Joaquin Rodrigo de València. https://andresvalero.com/\nCompleta la seua formació en els Conservatoris Superiors de València i Múrcia, titulant-se en huit especialitats, amb quatre Esments d’Honor i Premi Extraordinari Fi de Carrera en Composició. Han sigut els seus professors més destacats R. Ramos, L. Balada, E. García Asensio, E. Xifre, M. Galduf, F. Tamarit, J. Mª Vives, V. Campos, etc. Ha assistit a nombrosos cursos de perfeccionament i postgrau. Ha obtingut el Diploma d’Estudis Avançats (D.E.A.) per la Universitat Catòlica de València.\nHa rebut importants premis i distincions. Les seues obres s’han interpretat en la major part d’Europa, i als EUA, el Canadà, l’Argentina, Puerto Rico, Colòmbia, Panamà, Costa Rica, Mèxic, el Japó, Corea, Singapur, Hong Kong, Turquia, Austràlia, la Xina, etc. Ha rebut encàrrecs de diverses institucions, així com d’importants conjunts i solistes.Les seues partitures estan editades a Espanya, França, Suïssa, i els EUA. Compta amb una àmplia discografia realitzada a Espanya, Noruega, França, Suïssa, Holanda, Portugal, Polònia, els EUA i el Japó.\nHa sigut membre directiu de l’Associació de Compositors Simfònics Valencians, i ha sigut compositor resident del Festival Internacional Spanish Brass (Alzira, 2005), de la Jove Orquestra de la Generalitat Valenciana (2005-06), de l’I Festival en Escala (Abanilla, 2021), i del Festival Brassurround (Torrent, 2022). Ha sigut el primer compositor viu interpretat en el Palau de les Arts «Reina Sofia» de València (2006). És acadèmic numerari de la M. I. Acadèmia de la Música Valenciana.\nHa sigut Director Principal Convidat de la Banda i Orquestra Primitiva de Llíria, i fundador de l’ensemble Estudi Obert. Va ser director de les bandes del CIM de Mislata, de la SAM de Picassent, i de la Lírica de Silla. En la temporada 2015-16 va ser nomenat Director Titular de la Banda Municipal de la Corunya. Actualment és director de la Banda Jove de l’Associació «Bunyol, Cullera i Llíria».\nCom a convidat ha dirigit entre altres formacions, l’Orquestra de València, l’Orquestra Simfònica de Galícia, Orquestra ADDA Simfònica, Orquestra BellesArts, les Bandes Municipals de Madrid, Barcelona, València, Alacant, la Corunya, Santiago de Compostel·la, Vitòria-Gasteiz, Simfo-vents Palma, etc, així com la banda de la FSMCV, la de Musikene, l’Artística i l’Harmònica de Buñol, Unió de Llíria, Banda de Lalín, Simfònica de Baeza, i el Dia de la Música Valenciana.\nHa dirigit estrenes absolutes i nacionals de L. Balada, H. Mertens, M. Daugherty, J. Lord, S. Sciarrino, L. Berio, R. Mira, F. Tamarit, Ll. Barber, N. García, etc. Ha dirigit ensembles, òpera en concert i bandes simfòniques en el Festival Internacional de Música Contemporània de València Ensems.\nA més la seua versatilitat li ha portat a abordar projectes singulars com l’enregistrament d’un DVD per a Sony amb el grup de rock Barón Rojo i el CIM de Mislata, o la seua darrera publicació: «La intertextualidad entre la música clásica y el rock duro» https://andresvalero.com/wp-content/uploads/2021/09/Intertextualidad_Valero_INFOWEB.pdf molt adient per al tema tractat en aquesta sessió en el cineclub.\nArmand Llàcer https://www.linkedin.com/in/armand-ll%C3%A0cer-147ba81b/\nGerent i coordinador del VAM! (Valencian Music Association), una associació professional d’empreses valencianes dedicades a la producció, el management, l’edició i la difusió de la música feta al País Valencià. Entre els projectes que tenen en marxa destaca TROVAM! – Pro Weekend\nRoser Pérez Mateo, sociòloga i baxista del grup Semana Santa @roser.amanita @semanasantisima\nTambé ocupe el meu temps tocant el baix en un grup de música on fem rock. Es podria dir que mai he abandonat la música.\nM’apassiona la música al mateix temps que la sociologia i en general les Ciències socials i la política.\n.PER A SABER-NE MÉS\nAcció Cultural P.V.Acció Documental +acicomaudiovisualcineclubcinemacreació de públicsculturaDocs BarcelonadocumentalsIVCmúsicapersones associades ACICOMvalencià


TUSQUETS-SABADELL GC - www.valentifaineros20015.es\nsabadell grand central, nova york rambla lÛLL de vidre\nManuel Foraster Giravent (Sabadell, 1949) va debutar com a escriptor quan tenia 63 anys i ho va fer amb 'Factures pagades', la primera de les tres novel·les que tenia previst escriure. Ambientada a la ciutat de Nàpols de finals de la dècada dels 70, la novel·la té com a fil conductor la història d'amor entre un jove professor universitari i la nova lectora d'espanyol de la universitat. Novel·la de formació carregada de causticitat i d'humor sabadellenc, 'Factures pagades' (Tusquests, 2012) va ser un debut molt elogiat per la crítica. Dos anys després va publicar la segona novel·la de la trilogia, ‘Lisboa direcció París’ (Tusquets, 2014). Poc abans de morir, estava acabant el tercer volum de la trilogia, que s'havia de titular 'Sabadell Gran Central, Nova York Rambla'.\nTots els que et coneixien i els que no, et trobarem a faltar tan gran troballa com as estat, que el camí que ara emprens sigui beneficiós pels que encara ens quedem obre’ns las portes aviat estarem


ICV veu batudes policials amb criteris racistes - Notícies Societat - Notícies Societat - e-notícies\nSocietat · 12 de Gener de 2013. 20:53h.\nICV veu "batudes policials amb criteris racistes"\nEn els darrers desallotjaments al Poble Nou\nEl regidor d'ICV-EUiA a l'Ajuntament de Barcelona, Ricard Gomà, ha dit que el pla d'assentaments del consistori s'ha estrenat "en una setmana de desallotjaments i de batudes policials amb criteris racistes".\nGomà, que ha participat en la manifestació contrària als tres desallotjaments que han tingut lloc al Poble Nou, ha reblat que "el pla d'assentaments de cap manera pot ser això". El dirigent ecosocialista ha rebutjat els "assentaments i les batudes policials".\nA la concentració, que ha congregat unes 200 persones, també hi eren el secretari general d'Iniciativa, Joan Herrera, i Montserrat Torres, d'ERC. Norma Falconi, representant de Papers per tothom, ha remarcat que els desallotjaments són un "atac" cap a la "gent més indefensa".\nFalconi s'ha preguntat "quina és la diferència entre CiU i el PP? Trias ens està imposant una política de terror". La manifestació ha estat encapçalada per una pancarta on es reclamava que no es fessin més desallotjaments a Sant Martí. En una altra es podia llegir "no al racisme, no a la persecució".\nAcusen Trias d'imposar "una política del terror" amb el desallotjaments\nUna empresa de Valladolid deixa de comprar productes catalans\n#11 Eugeni, Cerdanyola del Vallés, 13/01/2013 - 20:31\nDefensar la propietat contra ocupacions irregulars no és racisme. Impedir que les naus industrials irregularment ocupades es converteixin en vivendes insalubres, il·legals i perilloses és una obligació ciutadana i no un acte de repressió. La demagogiai l'anarquia no poden substituir la llei.\n#10 ECO-SOCIALISTA, Washington DC, 13/01/2013 - 13:26\nSi volem tenir un president negre com a la primera potència mundial, els EEUU, hem d'importar més negres i no expulsar-ne cap! El que no entenc és que a l'estiu tots anem a la platja a posar-nos com més negres millor i després som racistes amb gent amb la pell més fosca que nosaltres... contradictor\n#9 joan, manresa, 13/01/2013 - 10:08\ntinu.)es pensaben que axó ara una bicoca,aquí era El Dorado...,no senyors no...,are el despertar és amarg..,i tots ,tots en son culpables...,Srs. de ICV no val fer demagojia,no val enganyar la gent,encare que no els agradi la vida es esforç,el tot u volem i tot u podem tenir no va enlloc.DRAMA\n#8 joan, manresa, 13/01/2013 - 10:03\ntinu.)que la Banca ha especulat amb la sobre-valoració( si no el poden pagar ,ens el quedem i ya valdrá més..)I are san quedat amb els pixats al ventre. Pro els altres que no vaguin de maresdedeu...,ni ells ni qui els u aconsellaven,sobre tot,organizacions ..., de tot tipos,i els immigrants (co\n#7 joan, manresa, 13/01/2013 - 09:59\ntinu.?colectius afecta...?¿ qué s'enten per classes necesitades...?¿ quinas son...?...,Sap greu que personas ,com a tals, es veguin amb problemas..,pro...,¿ i els altres...? Els que san sacrificat..,estalvian per puguer pagar las sevas hipotecas,aquets qué..?Han fet el llonguis....?Cert (cont


Notícies :: TICs i Societat :: Utilitza Internet per denunciar la violència social\nUtilitza Internet per denunciar la violència social\nPer desgracia, aquestes situacions són habituals a l’Àfrica, però ara, gràcies a les noves tecnologies, és possible gravar els testimonis y donar-los una oportunitat als afectats.\nUshahidi significa “testimoni” en swahili, una llengua parlada por més de 80 milions de persones a l’Àfrica.\n¿Com funciona? Ushahidi és una plataforma de col•laboració on qualsevol pot enviar un missatge via SMS, correu electrònic o pàgina web i fer-lo visible en un mapa o en una línia del temps.\nEls promotors, que provenen de Kenya, Ghana y Sud-àfrica i que reben suport dels EE.UU. i dels Països Baixos, tenien un objectiu tècnic: crear la manera més fàcil per recopilar informació del i per el públic com a resposta a diversos temes.\nPer això, nosaltres volíem insistir en aquest projecte gratuït i lliure. A més d’oferir un mètode de localització, Ushahidi és també un projecte i un espai per ampliar els usos d’Internet a l’Àfrica. El passat divendres, Iwith.org fou convidat a una conferència sobre els beneficis dels telèfons mòbils i Internet per als més desafavorits de l’Àfrica i Sud-amèrica. Després d’una explicació teòrica, és just escriure un article sobre Ushahidi.\nUshahidi té molt èxit i la seva creadora, Ory Okollo, vol difondre la seva idea per tot el món pm hi hagi aquests problemes. Segons ella, és una forma d’expressió i com a conseqüència un dels drets humans essencials. Per exemple, les dades recopilades resulten útils per a tot tipus d’investigacions, judicis, ONG, els medis, els governs i els ciutadans que vulguin conèixer el que succeeix durant temps de conflictes.\nMés, sobre...: Ushahidi , ngo , social , violència , internet , tics\nTraducció feta per Judit Alaball Solà


“Uns bons hàbits saludables, dieta equilibrada i exercici físic regular, podrien millorar l’evolució natural del TDAH”\nAquest any l'equip dirigit pel Dr.- José Ángel Alda, del servei de Psiquiatria Infanto-Juvenil de l'Hospital Sant Joan de Déu de Barcelona i investigador del grup Etiopatogènia i tractament dels trastorns mentals greu; finalitza el projecte d'investigació "Prevalença dels trastorns de la son en nens i adolescents amb diagnòstic recent de Trastorns de Dèficit d'Atenció amb Hiperactivitat i la seva relació amb el metabolisme del ferro." I, ara, encara un nou projecte on pretén estudiar com els "hàbits saludables" influirien positivament sobre els símptomes de TDAH.\n“Fills i néts de la postguerra tenim més predisposició a patir obesitat, diabetis i problemes coronaris, però els podem evitar portant una vida saludable.”\nUna mala alimentació durant l'embaràs pot afectar a la salut de les generacions futures i provocar diabetis, obesitat o malalties cardiovasculars. Aquest és el resultat de la recerca liderada pel Dr. Josep Jiménez-Chillarón, del grup d'investigació "Malalties en l'edat adulta d'origen fetal o en els primers anys de vida", de l'Hospital Sant Joan de Déu, publicada recentment en la prestigiosa revista Metabolism.\n"L'alimentació d'un prematur de menys de 32 setmanes és bàsica per optimitzar el seu creixement i neurodesenvolupament"\nENTREVISTA. Quines són les millors pautes d'alimentació que s'han d'aplicar en els nounats molt petits o molt prematurs per ajudar-los a créixer més sans? Aquesta és la pregunta que intenta resoldre la doctora Isabel Iglesias, adjunta del servei de Neonatologia de l'Hospital Sant Joan de Déu i investigadora del grup Malalties en l'edat adulta d'origen fetal o en els primers anys de vida.\nENTREVISTA: Una de cada cinc persones més grans de 60 anys pateix algun trastorn mental o neurològic, una xifra que creixerà en les pròximes dècades perquè s'estima que al 2050 el nombre de majors de 80 anys s'haurà quadruplicat. Així, aquest grup d'edat passarà de 605 a 2.000 milions de persones i la majoria dels adults de mitjana edat tindrà als seus pares vius. El Dr Josep Maria Haro, Coordinador del grup de recerca sobre Epidemiologia i Impacte dels trastorns mentals greus del Parc Sanitari Sant Joan de Déu, ens dóna algunes pistes en aquesta entrevista sobre les estratègies a seguir per planificar i gestionar millor els recursos que permetin gestionar tot aquest volum de població.\n"Conèixer a fons la síndrome de Sanfilippo permet millorar el diagnòstic i investigar en nous tractaments, com la teràpia gènica"\nENTREVISTA: S'estima que un de cada 80.000 nens pot patir la síndrome de Sanfilippo, una malaltia neurodegenerativa rara que provoca, entre altres símptomes, retard mental, hiperactivitat, pèrdua de la parla i agressivitat. Aquests nens tenen una esperança de vida molt limitada i molts moren durant l'adolescència. Ara, tres doctores de la Fundació Sant Joan de Déu han descrit la història natural de la malaltia de Sanfilippo, gràcies a una beca concedida per l'Associació Espanyola de Mucopolisacaridosis. Aquest estudi representa un pas fonamental per entendre el pronòstic del pacient i poder establir i aplicar noves teràpies.


Curs Director/a de lleure | Premiactiva\nL’Ajuntament de Vilassar de Dalt organitza el curs de DIRECCIÓ I COORDINACIÓ D’ACTIVITATS DE TEMPS LLIURE INFANTIL I JUVENIL (DIRECTOR/A DE LLEURE).\nInici teoria: 16 de maig de 2022\nHorari: de dilluns a divendres de 9h a 14h aula virtual, excepte tutories i exàmens que seran presencials.\nPràctiques en empresa: Es podran realitzar entre el 16 de setembre i el 30 d’octubre de 2022. Els dies/horari seran a convenir entre alumne/a i empresa.\nHORES TEÒRIQUES: 330 h + HORES PRÀCTIQUES: 120H\nMF1869_3 Planificació, organització, gestió i avaluació de projectes educatius de lleure infantil i juvenil (120 hores). MF1867_2 Processos grupals i educatius en el lleure infantil i juvenil (30 hores).\nMF1868_2 Tècniques i recursos d’animació en activitats de lleure (60 hores). MF1870_3 Coordinació i dinamització de l’equip de monitors de lleure (80 hores). MÒDUL FCO Formació complementària (40 hores)\nMODUL Pràctiques professionals no laborals en empreses (120 hores).\nTITULACIÓ OBTINGUDA: Certificat de Professionalitat amb el reconeixement del SOC.\n-Estar apuntat/da a l’Oficina de Treball – SOC.\nComplir algun dels següents requisits formatius:\n-Tenir un certificat de professionalitat de nivell 2 de la mateixa família professional que el certificat al que es vol accedir.\n-Complir el requisit acadèmic d’accés als cicles formatius de grau superior, o bé haver superat les proves d’accés corresponents i regulades per les administracions educatives.\n-Tenir superada la prova d’accés a la universitat per a majors de 25 anys i/o de 45 anys.\n-no es pot acreditar documentalment aquests requisits formatius cal superar unes proves d’avaluació de les competències clau de matemàtiques i comunicació lingüística.\nINSCRIPCIÓ A TRAVÉS DEL SEGÜENT ENLLAÇ:\nCaldrà adjuntar documents: DNI, certificat formatiu/títol i Currículum.


Crema de ceps a la thermomix - Receptes a la Thermomix\n1. Crema de ceps a la Thermomix\n2. Trucs per a una crema de ceps amb la thermomix excepcional\n3. Ingredients per fer Crema de ceps a la Thermomix\n4. Preparació de Crema de ceps a la Thermomix\nPuc dir-vos que realment gaudeixo cuinar aquesta crema de fongs, és lleugera i la seva aroma arriba de la cuina a cada racó de la casa, em porta tants i tan bonics records en família tant el seu aroma com el seu sabor que s'ha convertit en un plat de aquests que em defineixen en la forma de cuinar.\nJa sigui per fer-ho com a entrant o com a principal, aquesta crema que tan sols porta uns 25 minuts elaborar és a més molt poc calòrica i bastant nutritiva. La terra acomopañar amb alguns crostons i una mica de nata.\nTrucs per a una crema de ceps amb la thermomix excepcional\nAboca una mica de nata líquida sobre el plat després servir-per decorar-lo, amb la punta d'un tendor mou-lleugerament per donar-li forma.\nAfegeix una mica de pebre negre recent mòlt empolvorant sobre el plat just abans de servir-lo.\nSi t'agrada una textura més cremosa, afegeix uns 30 segons a velocitat progressiva 5-10 a la fi de la recepta.\nTemps de preparació5 minutsTemps de cocció20 minutstemps Total25 minuts\nIngredients per fer Crema de ceps a la Thermomix\n320 grs de ceps\n320 grs d'aigua\n½ cubilet d'oli d'oliva verge extra\n25 grs de mantega baixa sense sal\n2 culleradetes de concentrat vegetalo 2 pastilles de brou d'au\n5 gobelets de per cuinar\nPreparació de Crema de ceps a la Thermomix\nEl primer rentar molt bé el porro i tallar-lo a rodanxes per facilitar la feina.\nRentem i pelem les patates per finalitzar aquest pas troceándolas una mica.\nCol·loquem l'oli i la mantega al vas de la thermomix net i sec, programem 60 segons a 100 º C, mientrras tant pela les dents d'all.\nAfegeix els porros, l'all i programar 5 minuts a 100 º C / velocitat 5.\nFinalitzat el temps, afegeix la resta dels ingredients menys la nata i programa 20 minuts a 100 º C / velocitat 5.\nLiqüem tot a gust, sòl posar uns 10 segons velocudad progressiva 5-10.\nAfegim gairebé tota la nata i programem 5 minuts a 85ºC velocitat 5. La resta de nata la farem servir per decorar, a gust.\nComproveu aquell temps i la textura, pots afegir una mica d'aigua si t'agrada més líquida. Servir i decorar amb una mica de nata, crostons i el meu favorit, alguns butlletes laminats passats per la planxa ¡deliciós!\nCategoriaCremesCuinaRealfooding, vegetarianaetiquetes#aceitedeoliva, #ajo, #boletus, #mantequilla, #nata, #patatas, #pimienta, #puerro\nMida de la ració 1 tassa\ngreixos totals 2g4%\ncarbohidrats totals 3g1%


Fundació Ernest Lluch - Actualitat - L'impacte econòmic, social i esportiu del Girona FC a Primera Divisió\nL'impacte econòmic, social i esportiu del Girona FC a Primera Divisió\nLa XIV Jornada Ernest Lluch de Torroella de Montgrí, que organitzen el Museu de la Mediterrània i la Fundació Ernest Lluch, es va celebrar el passat dissabte 7 d'octubre i versà sobre Futbol i territori, amb l'atenta mirada a l'ascens del Girona FC a primera Divisió i el que això implica des d'un punt de vista esportiu, social i econòmic.Per a l'ocasió es va comptar amb la participació de l'economista Jaume García i els periodistes Ramon Besa i Marc Negre.\n* A continuació reproduïm la crònica de la jornada publicada per Alfons Arcas al Diari de Girona (versió web aquí)\nUna jornada a Torroella debat l'impacte econòmic de l'ascens del Girona a Primera\nUn any més, l´auditori del Museu de la Mediterrània de Torroella de Montgrí va acollir la Jornada de la Fundació Ernest Lluch que enguany, en la seva 14a edició va voler parlar de futbol i territori, analitzant entre altres, l´impacte econòmic i social que ha suposat l´ascens del Girona FC a Primera Divisió. Tot això es va poder abordar en les dues ponències a càrrec del catedràtic d´Economia de la Pompeu Fabra, Jaume García, i el periodista Ramon Besa. L´acte va acabar amb una taula rodona que va comptar amb la participació dels dos ponents, així com també amb la participació del periodista de Televisió de Catalunya, Marc Negre.\nJaume García va assegurar que l´impacte que suposa passar de Segona A a Primera «és molt important. Alguns estudis xifren aquest impacte en uns 23 milions d´euros». L´economista va explicar que «l´impacte econòmic es reperteix en quatre grans blocs».\nUn primer nivell d´impacte és el que afecta hotels, restaurants, bars, comerç i transport, degut sobretot a la major presència d´aficionats locals a l´estadi, a part de l´augment dels aficionats que mobilitzen els equips rivals.\nEl segon nivell, tot i ser un impacte puntual i més a curt termini, també cal tenir-lo present. Aquest impacte és el de l´ampliació de l´estadi que també ha suposat un benefici a la ciutat.\nEl tercer bloc d´impacte és tot allò que necessita el club per desenvolupar el seu dia a dia. És evident que jugar a Primera implica disposar de més assessorament jurídic, econòmic, ... Finalment, també cal destacar l´impacte mediàtic. Jugar a Primera permet sortir molt més a les televisions, tenir una major presència a les xarxes socials. De fet, l´impacte de l´ascens del Girona a Primera representa segons el catedràtic, un 0,7 % del PIB de la ciutat.\nDurant la seva intervenció, Jaume García també va assegurar que «és molt important disposar de talent a la plantilla. Tenir bons jugadors permet guanyar partits i tenir bons resultats, i això evidentment ajuda a tenir uns millors ingressos. És una cadena. Quan un equip no té talent, els resultats no acompanyen i els ingressos del club minven».\nL´economista va confessar que «és molt difícil competir amb el talent del Barça i Madrid. Per això cal que els club més petits de la lliga, siguin creatius i apostin per trobar nous mercats». Durant l´acte també es va parlar que el club continua treballant per tenir l´estadi amb una capacitat de 20.000 espectadors i una ciutat esportiva a l´alçada d´un equip de Primera.\nPer la seva part, Ramon Besa, redactor en cap del diari El País i col·laborador Catalunya Ràdio, va fer una explicació del que ha suposat periodísticament l´ascens del Girona. Besa també va destacar que «Girona és de les poques ciutats que mai han necessitat el futbol per donar-se a conèixer, ja que Girona és reconeguda per molts altres sectors».


FESTA ESTELLÉS 2021 – Consell Local de la Joventut d'Ontinyent\nCorre el mes de setembre i tornen les Festes Estellés arreu del nostre país. La commemoració de l’aniversari de Vicent Andrés Estellés mou un any més Acció Cultural del País Valencià i un grapat d’entitats socials i culturals a organitzar actes de record i homenatge a l’obra i figura del poeta de Burjassot.\nA Ontinyent celebrarem la Festa Estellés 2021 aquest mateix dissabte, amb una ruta literària i un concert de Maria Faubel.\nLa ruta començarà a les 18:30 h, precisament, a la plaça que porta el nom de l’escriptor. De la mà de Jordi Oviedo, filòleg i estudiós d’Estellés, i amb la col·laboració de diverses associacions locals i persones a títol individual, farem una passejada per places i carrers per descobrir alguns dels seus poemes i la vinculació del poeta amb la nostra ciutat i la Vall d’Albaida.\nLa ruta acabarà al mirador del barri de Sant Rafel, al carrer de Joan Belda Pastor, on a les 20:30 h donarà inici al concert de la jove cantautora de Llíria Maria Faubel. Amb unes cançons fresques i intimistes, a més de la seua guitarra i veu, estarà acompanyada per dues músiques més a la percussió i violoncel. I totes tres posaran el colofó a aquesta jornada estellesiana.\nEn cas que les prediccions meteorològiques marquen pluja, les activitats no s’aturen, això sí, el concert es traslladarà al Centre Cívic de Sant Rafel, al carrer Carlos Díaz.\nT’esperem aquest dissabte a les 18:30 h a la plaça de Vicent Andrés Estellés i també a les 20:30 h al mirador del carrer Joan Belda Pastor.\nEntre canyars, entre pins, vells tambors,\nel vell tambor que et reclama altre cop.\nLa Festa Estellés a Ontinyent enguany es celebra gràcies a la col·laboració entre ACPV Vall d’Albaida, el Consell Local de la Joventut d’Ontinyent, la Coordinador de la Vall d’Albaida per la Defensa i Ús del Valencià i l’Ajuntament d’Ontinyent, i comptarà amb la participació de la Muixeranga de la Vall d’Albaida i d’associacions veïnals com les de Sant Rafel i el Poble Nou.\nText d’Acció Cultural del País Valencià – ACPV Casal Vall d’Albaida.\n← 15S – DIA INTERNACIONAL DE LA DEMOCRÀCIA\nAssociacionisme i jovent →